Ego Odo, filius Hugonis ducis Burgundię, notum facio presentibus et futuris quod Boinus, prepositus Castellionis, dedit in perpetuam elemosinam Beatę Marię Cistercii domum quamdam apud Castellionem in porta de Chomont, quod laudavit uxor ejus et filii, Willelmus scilicet clericus, Hugo et Thomas. Hoc quoque hoc ipsum laudo et concedo ut Cisterciensis ecclesia domum ipsam perpetuo possideat liberam et quietam, et ut homo quam fratres Cistercii in eadem domo ad custodiam illius assignaverunt liber sit et quietus ab omni exactione et consuetudine. Ut autem hęc elemosina perpetuo tenore conservetur eam presenti scripto confirmo et sigilli mei appositione communio. Actum anno ab incarnatione Domini M°C°LXXXX° primo.